Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a büntetés-végrehajtásról szóló 1995. évi CVII. törvény (Bvszt.) elnagyoltan határozza meg a fogvatartottak adatainak
Paragraph Index: 1344

a büntetés-végrehajtásról szóló 1995. évi CVII. törvény (Bvszt.) elnagyoltan határozza meg a fogvatartottak adatainak kezelését: a kezelhető adatok körét törvény nem határozza meg pontosan; nem dönthető el, hogy mely adatokat kezel a helyi szerv, és mely adatok szerepelnek a központi nyilvántartásban is, ezért az adatkezelés kívülállók számára átláthatatlan. A Bvszt. alapvető hiányosságaitól eltekintve az adatkezelést belső normákkal igen részletesen szabályozták. A belső normák nem csak az adatkezelés technikai előírásait tartalmazzák, de részletezik a személyes adatok védelmét, az érintett jogainak érvényesítését. A számítógépes nyilvántartásban nemcsak a fogvatartott személyek adatait regisztrálják, hanem a fogvatartottak által megnevezett kapcsolattartók (főként családtagok) nevét, lakcímét és a rokonsági viszonyuk megnevezését, valamint a velük való levelezés, illetve a csomagküldés, továbbá a látogatások adatait is. (Ez az adatalanyok körét illetően túlterjeszkedés a Bvszt.-n.) A számítógépes rendszerben beosztáshoz rendeltek az egyes műveletekhez tartozó jogosultságok, így utólag könnyen megállapítható, hogy valamely adatot ki, mikor vitt be. (631/H/1999) A pécsi polgármesteri hivatalban a személyes és a közérdekű adatok kezelésének gyakorlatát ellenőriztük. A népesség-nyilvántartásból évente 9—10 ezer adatszolgáltatást teljesítenek. Az adatokat csak a felhasználás céljának és jogalapjának igazolása esetén adják át az igénylőnek. A több mint százötvenezer nyilvántartott személy közül adataik letiltását mindössze 150-en kérték. Az egyes szociális ellátásokhoz eltérő nyomtatványokat használnak, és csak a törvényekben előírt adatokat, igazolásokat kérik. Kifogásoltuk, hogy a zárt ülést követő nyilvános ülésen ismertetik a zárt ülés napirendjét, így a kérelem ténye,

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes